title: 2015 m. rugsėjo 28 d. Komisijos įgyvendinimo reglamentas (ES) 2015/1729, kuriuo kalio sorbatas patvirtinamas kaip esama veiklioji medžiaga, skirta 8-o tipo biocidiniams produktams gaminti (Tekstas svarbus EEE)

text:
29.9.2015

               LT

               Europos Sąjungos oficialusis leidinys

               L 252/24

         KOMISIJOS ĮGYVENDINIMO REGLAMENTAS (ES) 2015/1729
   2015 m. rugsėjo 28 d.
   kuriuo kalio sorbatas patvirtinamas kaip esama veiklioji medžiaga, skirta 8-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) nustatytas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra kalio sorbatas;

               (2)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar kalio sorbatą galima naudoti 8-o tipo produktams (medienos konservantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 8-o tipo produktus, gaminti;

               (3)

               Vokietija buvo paskirta vertinančiąja kompetentinga institucija ir 2010 m. spalio 10 d. Komisijai pateikė vertinimo ataskaitą ir savo rekomendacijas, kaip numatyta Komisijos reglamento (EB) Nr. 1451/2007 (4) 14 straipsnio 4 ir 6 dalyse;

               (4)

               pagal Deleguotojo reglamento (ES) Nr. 1062/2014 7 straipsnio 1 dalies b punktą 2014 m. gruodžio 4 d. Biocidinių produktų komitetas, atsižvelgdamas į vertinančiosios kompetentingos institucijos išvadas, suformulavo Europos cheminių medžiagų agentūros nuomonę;

               (5)

               remiantis ta nuomone, biocidiniai produktai, kurie naudojami kaip 8-o tipo produktai ir kurių sudėtyje yra kalio sorbato, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių sąlygų;

               (6)

               todėl kalio sorbatą tikslinga patvirtinti kaip veikliąją medžiagą, skirtą 8-o tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;

               (7)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (8)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Kalio sorbatas patvirtinamas kaip veiklioji medžiaga, skirta 8-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 28 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (4)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirti-nimo data

                  Patvirti-nimo galiojimo pabaiga

                  Pro-dukto tipas

                  Specialiosios sąlygos

                  Kalio sorbatas

                  IUPAC pavadinimas:
                  2,4-heksadieno rūgštis, kalio druska (1:1), (2E, 4E)
                  EC Nr. 246-376-1
                  CAS Nr. 24634-61-5

                  990 g/kg

                  2016 m. gruodžio 1 d.

                  2026 m. lapkričio 30 d.

                  8

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              pramonės arba profesionaliems naudotojams nustatomos saugaus darbo procedūros ir tinkamos organizacinės priemonės. Produktas naudojamas su tinkamomis asmens apsaugos priemonėmis, jei poveikio negalima sumažinti iki priimtino lygio kitomis priemonėmis;

                              2)

                              turi būti imamasi tinkamų rizikos mažinimo priemonių siekiant apsaugoti požeminį vandenį. Visų pirma produktų etiketėse ir, jei yra, saugos duomenų lapuose nurodoma, kad:

                                          a)

                                          produktas pramonės reikmėms turi būti naudojamas izoliuotame plote arba ant nepralaidaus kieto pagrindo su apsauginiais barjerais;

                                          b)

                                          ką tik apdorota mediena laikoma po stogu arba ant nepralaidaus kieto pagrindo arba ir po stogu, ir ant nepralaidaus kieto pagrindo, kad būtų išvengta tiesioginio nutekėjimo į dirvožemį arba vandenį;

                                          c)

                                          bet koks nutekėjęs produkto kiekis turi būti surinktas ir pakartotinai panaudojamas arba pašalinamas.

         (1)  Šioje skiltyje nurodytas grynumas – tai mažiausias veikliosios medžiagos, naudotos atliekant vertinimą pagal Direktyvos 98/8/EB 16 straipsnio 2 dalį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2011 m. spalio 19 d. Komisijos įgyvendinimo reglamentas (ES) Nr. 1046/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.10.2011

               LT

               Europos Sąjungos oficialusis leidinys

               L 275/25

         KOMISIJOS ĮGYVENDINIMO REGLAMENTAS (ES) Nr. 1046/2011
   2011 m. spalio 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. spalio 20 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 19 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. lapkričio 13 d. Komisijos įgyvendinimo reglamentas (ES) Nr. 1218/2014, kuriuo dėl su Trichinella susijusių gyvūnų sveikatos reikalavimų iš dalies keičiamos Reglamento (ES) Nr. 206/2010 I ir II priedų nuostatos ir juose pateikti veterinarijos sertifikatų, taikomų į Sąjungą importuojant namines kiaules, skirtas veisimui, produkcijai ar skerdimui, ir jų šviežią mėsą, pavyzdžiai  Tekstas svarbus EEE

text:
14.11.2014

               LT

               Europos Sąjungos oficialusis leidinys

               L 329/20

         KOMISIJOS ĮGYVENDINIMO REGLAMENTAS (ES) Nr. 1218/2014
   2014 m. lapkričio 13 d.
   kuriuo dėl su Trichinella susijusių gyvūnų sveikatos reikalavimų iš dalies keičiamos Reglamento (ES) Nr. 206/2010 I ir II priedų nuostatos ir juose pateikti veterinarijos sertifikatų, taikomų į Sąjungą importuojant namines kiaules, skirtas veisimui, produkcijai ar skerdimui, ir jų šviežią mėsą, pavyzdžiai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių gyvūnų importą į ir tranzitą per Bendriją, iš dalies keičiančią Direktyvas 90/426/EEB ir 92/65/EEB ir panaikinančią Direktyvą 72/462/EEB (1), ypač į jos 13 straipsnio 1 dalies e punktą,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (2), ypač į jos 9 straipsnio 2 dalies b punktą ir 4 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (3), ypač į jo 7 straipsnio 2 dalies a punktą,
   kadangi:

               (1)

               Komisijos reglamentu (ES) Nr. 206/2010 (4), be kita ko, nustatomi veterinarijos sertifikatų reikalavimai, taikomi įvežant į Sąjungą tam tikras gyvų gyvūnų ar šviežios mėsos siuntas. Jame nustatyta, kad kanopinių siuntos į Sąjungą gali būti įvežamos tik jeigu jos atitinka tam tikrus reikalavimus ir vežamos pateikiant tinkamą veterinarijos sertifikatą, surašytą pagal tame reglamente pateiktą pavyzdį;

               (2)

               veterinarijos sertifikatų, taikomų į Sąjungą importuojant veisimui ir (arba) produkcijai ir iš karto skersti skirtas namines kiaules, pavyzdžiai yra nustatyti Reglamento (ES) Nr. 206/2010 I priede kaip atitinkamai pavyzdžiai POR-X ir POR-Y. Į juos neįtrauktos garantijos dėl Trichinella;

               (3)

               į Sąjungą importuojamai šviežiai naminių kiaulių mėsai skirto veterinarijos sertifikato pavyzdys pateiktas Reglamento (ES) Nr. 206/2010 II priede kaip pavyzdys POR. Į jį įtrauktos ir garantijos dėl Trichinella;

               (4)

               Komisijos reglamente (EB) Nr. 2075/2005 (5) pateikiamos Trichinella užkratui imlių rūšių gyvūnų skerdenų mėginių ėmimo ir ūkių, kuriuose laikomos naminės kiaulės, statuso nustatymo taisyklės;

               (5)

               Komisijos reglamentu (ES) Nr. 216/2014 (6), kuriuo Reglamentas (EB) Nr. 2075/2005 iš dalies pakeistas, nustatytos leidžiančios nukrypti nuostatos dėl skerdenų tyrimo, taikomos ūkiams, kurie oficialiai pripažinti taikančiais kontroliuojamąsias laikymo sąlygas. Be to, Komisijos įgyvendinimo reglamentu (ES) Nr. 1114/2014 (7) nustatoma, kad ūkis, kuriame laikomos naminės kiaulės, gali būti pripažintas taikančiu kontroliuojamąsias laikymo sąlygas tik jei, be kita ko, maisto verslo operatoriai kitas namines kiaules atveža į tą ūkį tik jei jų kilmės ūkis taip pat pripažintas taikančiu kontroliuojamąsias laikymo sąlygas ir jei jos atvežamos iš tokio ūkio;

               (6)

               reikėtų iš dalies pakeisti Reglamento (ES) Nr. 206/2010 I priede pateiktus veterinarijos sertifikatų pavyzdžius POR-X ir POR-Y ir II priede pateiktą veterinarijos sertifikato pavyzdį POR, kad būtų atsižvelgta į reikalavimus dėl naminių kiaulių ir jų šviežios mėsos importo, nustatytus Reglamente (EB) Nr. 2075/2005 su pakeitimais, padarytais Reglamentu (ES) Nr. 216/2014. Visų pirma, siekiant sudaryti valstybėms narėms sąlygas taikyti tinkamą skerdenų tyrimo dėl Trichinella tvarką, nekelti pavojaus veisimui ir (arba) produkcijai skirtų naminių kiaulių paskirties ūkio statusui ir užtikrinti šviežios mėsos saugą, informacija apie naminių kiaulių kilmės ūkio oficialų pripažinimą turėtų būti įtraukta į sveikatos sertifikatų pavyzdžius arba juose pateikta informacija turėtų būti iš dalies pakeista;

               (7)

               valstybinis veterinarijos gydytojas turėtų į veterinarijos sertifikatų pavyzdžius POR-X, POR-Y ir POR įtraukti papildomas garantijas ir specialiąsias sąlygas, susijusias su kontroliuojamosiomis laikymo sąlygomis ir Trichinella;

               (8)

               todėl Reglamentas (ES) Nr. 206/2010 turėtų būti atitinkamai iš dalies pakeistas;

               (9)

               siekiant išvengti naminių kiaulių ir jų šviežios mėsos siuntų importo į Sąjungą trikdžių, pereinamuoju laikotarpiu laikantis tam tikrų sąlygų turėtų būti leidžiama naudoti pagal Reglamentą (ES) Nr. 206/2010 iki šiuo reglamentu padarytų pakeitimų išduotus sertifikatus;

               (10)

               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 206/2010 iš dalies keičiamas taip:

               1)

               I priedo 1 dalyje nustatytos specialiosios sąlygos papildomos taip:

                           „XI

                           :

                           Ūkiai arba ūkių grupės, pripažinti taikančiais kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje.“

               2)

               I priedo 2 dalyje pateiktas veterinarijos sertifikato pavyzdys POR-X iš dalies keičiamas taip:

                           a)

                           po II.1.2. punkto įrašomas šis II.1.3. punktas:

                                       „(2) (10) [II.1.3.

                                       yra naminės kiaulės iš ūkio, oficialiai pripažinto taikančiu kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje, arba neatjunkytos ir jaunesnės nei 5 savaičių kiaulės;]“

                                 ;

                           b)

                           po 9 išnašos įterpiama ši išnaša:

                                       „(10)

                                       Taikoma tik trečiosioms šalims, prie kurių Reglamento (ES) Nr. 206/2010 I priedo 1 dalies 6 skiltyje „Specialiosios sąlygos“ įrašyta „XI“.“

               3)

               I priedo 2 dalyje pateiktas veterinarijos sertifikato pavyzdys POR-Y iš dalies keičiamas taip:

                           a)

                           po II.1.2. punkto įrašomas šis II.1.3. punktas:

                                       „(2) (5) [II.1.3.

                                       yra naminės kiaulės iš ūkio, oficialiai pripažinto taikančiu kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje, arba neatjunkytos ir jaunesnės nei 5 savaičių kiaulės;]“

                                 ;

                           b)

                           po 4 išnašos įterpiama ši išnaša:

                                       „(5)

                                       Taikoma tik trečiosioms šalims, prie kurių Reglamento (ES) Nr. 206/2010 I priedo 1 dalies 6 skiltyje „Specialiosios sąlygos“ įrašyta „XI“.“

               4)

               II priedo 2 dalyje nustatytos papildomos garantijos (PG) papildoma eilute K:

                           „K

                           :

                           ūkiai arba ūkių grupės, pripažinti taikančiais kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje.“

               5)

               II priedo 2 dalyje pateiktas veterinarijos sertifikato pavyzdys POR iš dalies keičiamas taip:

                           a)

                           I.1.3. punktas pakeičiamas taip:

                                       „I.1.3.

                                       mėsa atitinka Reglamento (EB) Nr. 2075/2005, nustatančio specialiąsias oficialios Trichinella kontrolės mėsoje taisykles, reikalavimus ir, visų pirma:

                                       (1) arba

                                       [buvo ištirta virškinimo metodu ir gauti neigiami rezultatai;]

                                       (1) arba

                                       [apdorota šaldymu pagal Reglamento (EB) Nr. 2075/2005 II priedą;]

                                       (1) (7) arba

                                       [gauta iš naminių kiaulių iš ūkio, oficialiai pripažinto taikančiu kontroliuojamąsias laikymo sąlygas, kaip nustatyta Reglamento (EB) Nr. 2075/2005 8 straipsnyje, arba neatjunkytų ir jaunesnių nei 5 savaičių kiaulių.]“

                                 ;

                           b)

                           po 6 išnašos įterpiama ši išnaša:

                                       „(7)

                                       Taikoma tik trečiosioms šalims, prie kurių Reglamento (ES) Nr. 206/2010 II priedo 1 dalies skiltyje „SG“ įrašyta „K“.“

         2 straipsnis
   Pereinamuoju laikotarpiu iki 2015 m. kovo 31 d. į Sąjungą toliau leidžiama įvežti siuntas gyvų gyvūnų ir šviežios mėsos, prie kurių pridedamas tinkamas veterinarijos sertifikatas, išduotas ne vėliau kaip 2015 m. kovo 1 d. ir atitinkantis Reglamento (ES) Nr. 206/2010 I priede pateiktų veterinarijos sertifikatų pavyzdžių POR-X bei POR-Y ir II priede pateikto veterinarijos sertifikato pavyzdžio POR versijas, taikytinas prieš įsigaliojant šiam reglamentui.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 139, 2004 4 30, p. 321.

      (2)  OL L 18, 2003 1 23, p. 11.

      (3)  OL L 139, 2004 4 30, p. 55.

      (4)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).

      (5)  2005 m. gruodžio 5 d. Komisijos reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 338, 2005 12 22, p. 60).

      (6)  2014 m. kovo 7 d. Komisijos reglamentas (ES) Nr. 216/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 69, 2014 3 8, p. 85).

      (7)  2014 m. spalio 21 d. Komisijos įgyvendinimo reglamentas (ES) Nr. 1114/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 302, 2014 10 22, p. 46).


title: 2013 m. birželio 24 d. Komisijos įgyvendinimo reglamentas (ES) Nr. 600/2013, kuriuo iš dalies keičiamas Reglamentas (EB) Nr. 555/2008 dėl vyno produktų izotopinės analizės Kroatijoje pereinamuoju laikotarpiu

text:
25.6.2013

               LT

               Europos Sąjungos oficialusis leidinys

               L 172/13

         KOMISIJOS ĮGYVENDINIMO REGLAMENTAS (ES) Nr. 600/2013
   2013 m. birželio 24 d.
   kuriuo iš dalies keičiamas Reglamentas (EB) Nr. 555/2008 dėl vyno produktų izotopinės analizės Kroatijoje pereinamuoju laikotarpiu
   EUROPOS KOMISIJA,
   atsižvelgdama į Kroatijos stojimo sutartį (1), ypač į jos 3 straipsnio 4 dalį,
   atsižvelgdama į Aktą dėl Kroatijos stojimo (2), ypač į jo 41 straipsnio 1 dalį,
   kadangi:

               (1)

               atsižvelgiant į Kroatijos stojimą į Europos Sąjungą, turėtų būti nustatytos konkrečios taisyklės dėl vyno produktų izotopinės analizės, atliekamos kaip nurodyta Komisijos reglamento (EB) Nr. 555/2008 (3) 87 straipsnyje. Tokia izotopinė analizė yra analizės metodas, taikomas vyno sektoriaus kontrolei ir kovai su sukčiavimu šiame sektoriuje; taikant šį metodą būtina turėti labai specializuotų mokslo žinių ir reikiamą techninę įrangą. Kroatija neturi reikiamos įrangos, kad galėtų taikyti šį metodą. Siekiant užtikrinti vienodą kontrolės procedūrų taikymą, Kroatijos vardu analizę turėtų atlikti Jungtinis tyrimų centras laikotarpiu, per kurį Kroatija įgytų būtinas žinias ir įrangą šiai užduočiai vykdyti;

               (2)

               todėl Reglamentas (EB) Nr. 555/2008 turėtų būti atitinkamai iš dalies pakeistas;

               (3)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 555/2008 89 straipsnis pakeičiamas taip:

      „89 straipsnis
      Kol bus įrengta tinkama tyrimų įranga, Kroatija iki 2015 m. birželio 30 d. savo vyno ėminius analizei siunčia į JTC.
      Kroatija gali paskirti kompetentingą instituciją, kuriai leidžiama naudotis informacija apie jos teritorijoje paimtus ėminius.“

   2 straipsnis
   Įsigaliojimas
   Šis reglamentas įsigalioja įsigaliojus Sutarčiai dėl Kroatijos Respublikos stojimo, jos įsigaliojimo dieną.
   Jis nustoja galioti 2015 m. birželio 30 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 24 d.

            Komisijos vardu

            Pirmininkas

         José Manuel BARROSO

      (1)  OL L 112, 2012 4 24, p. 10.

      (2)  OL L 112, 2012 4 24, p. 21.

      (3)  OL L 170, 2008 6 30, p. 1.


title: 2014 m. gruodžio 16 d. Komisijos įgyvendinimo reglamentas (ES) Nr. 1389/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Beaufort (SKVN)]

text:
24.12.2014

               LT

               Europos Sąjungos oficialusis leidinys

               L 369/64

         KOMISIJOS ĮGYVENDINIMO REGLAMENTAS (ES) Nr. 1389/2014
   2014 m. gruodžio 16 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Beaufort (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Beaufort“, kuri įregistruota Komisijos reglamentu (EB) Nr. 1107/96 (2), iš dalies pakeisto Reglamentu (EB) Nr. 637/2011 (3), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 reglamento 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas „Beaufort“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 16 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  2011 m. birželio 29 d. Komisijos įgyvendinimo reglamentas (ES) Nr. 637/2011, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Beaufort (SKVN)] (OL L 170, 2011 6 30, p. 30).

      (4)  OL C 260, 2014 8 9, p. 24.